Nagy szerelmi ezo-horoszkóp! | EZO.TV
Főoldal / Cikkek / Asztrológia / Nagy szerelmi ezo-horoszkóp!
Nagy, Szerelem, Parkapcsolat, Horoszkop, Asztrologia, Valentin
A Tigris éve rengeteg meglepetést tartogat a Kosok számára. Az év első negyedéve elsősorban arról szól majd, hogy megpróbálja betartani az újévi fogadalmakat, vagyis jobban figyel majd munkájára, és búcsút int azoknak a barátoknak, akikre valójában soha nem számíthatott. Megszületik egy nagy elhatározás is: türelmesebb lesz másokkal szemben, jobban odafigyel párjára. Sok Kos számára 2010 a rossz kapcsolatok végét, és a boldog szerelem kezdetét jelenti. A változásokra június és szeptember között lehet számítani. A párkapcsolatban élő Kosok most még inkább megerősíthetik szerelmüket, és kedvesüktől is sok olyan visszajelzést kapnak, ami azt igazolja: jól választottak. Azok, akiknek eddig nem sikerült eldönteniük, hogy igent mondjanak-e kedvesüknek, illetve eddig csak barátkoztak a nősülés gondolatával, most végre megállapodnak. A szertelen Kosok bátran vállalják fel kapcsolatukat egy idősebb partnerrel. Nagy, sorsfordító döntésekkel ne várjanak az év végéig, mert a Neptunusz hatásának köszönhetően ez idő tájt kellemetlenségekkel kell számolniuk.
A Kos a Mérleggel egy életre szóló szövetséget köthet. Az Oroszlán oldalán megtapasztalja a perzselő szerelmet. Az Ikrek és a Nyilas először csak barátságot ígér, amiből hatalmas szerelem lehet.
2010 elsősorban a párkapcsolatban élő Bikáknak kedvez. Az egyedülállók számára kizárólag márciusban jöhet el egy olyan rövid ideig tartó periódus, amikor rátalálhatnak a nagy ő-re. Ha viszont nem veszik észre az előttük álló lehetőséget, akkor lehet, hogy életük szerelmét hagyják elsétálni. A Bika esélyeit rontja, hogy kétségbeesve és görcsösen keresi a szerelmet, és nem akarja tudomásul venni, hogy így csak rossz döntéseket hozhat. Éppen ezért azt tanácsoljuk, hogy ügyet sem vetve a dolgokra, hagyja, hogy ez az év a könnyed flörtökről, és az évtizedekig tartó barátságokról szóljon. A pletykák, a rosszindulatú megjegyzések szintén sok bosszúságot okozhatnak, amire leginkább májusban számíthat. Egy váratlanul felbukkanó volt szerelme teljesen felforgatja az életét, sőt azzal, hogy ismét elfogadja közeledését, családja ellenszenvét is kiváltja. Novemberben fontos döntésre szánja el magát.
A Skorpió az igazi. Ez a kapcsolat hatalmas szenvedéllyel tör önre. A Rákkal meghitt beszélgetésekre kerülhet sor. A Halak nyugalma még önt is elvarázsolja. A Bak és az erotika nagyon hiányoznak az életéből.
Az Ikrek tavaly elhatározta, idén senkihez nem láncolja oda magát, és a hűségről még csak hírből sem szeretne hallani. Ez így rendben is van, csakhogy a csillagok egészen mást tartogatnak az ön számára. A Szaturnusz jóvoltából egy szép napon –egészen pontosan a nyár közepén- valakinek köszönhetően igenis sikerül megállapodnia, és rájön, hogy az igaz szerelem mámorító íze nem is olyan rossz. Az, aki a flörtölésre szavaz, készüljön fel arra, hogy a sok udvarlónak köszönhetően olykor kellemetlen helyzetbe is kerülhet. Olyan sok személynek sikerül felkeltenie az érdeklődését, hogy azon kapja magát, valójában nem is tudja, kivel és mikorra beszélt meg randit. A tomboló időszak egészen június végéig eltart, ekkor, talán éppen egy születésnapi bulin, egy újabb elhatározás születik: jöjjön, aminek jönnie kell. És a nagy ő nem is várat sokáig magára, talán már a bulin odaléphet önhöz. Sőt, a nagy találkozásból év végéig akár még gyermekáldás is lehet. Hogy erre még nincs felkészülve? Nos, a Szaturnusz és a Vénusz együttállása nem erről mesél. A párkapcsolatban élő Ikrek viharos év előtt állnak, főleg, ha kedvesükkel közös vállalkozásba fogtak. Tartsa szem előtt partnere kívánságait, igényeit, és ha arra kéri, hogy lassítson a tempón, akkor ezt tegye meg, így elkerülhetők a kellemetlen viták.
A Nyilasban megértő társra lelhet. A Kos hevessége önt is felvillanyozza, míg a Mérleggel romantikus estéket tölthet együtt.
A Rák híres arról, hogy mennyire fontos számára a család, ám a 2010-es év a nagy változásokról szól majd. A párkapcsolatban élők nagyobb függetlenségre vágynak és attól sem riadnak vissza, hogy a vitáktól hangos korszakot egy válással zárják le. Sajnos a 2010-es év nem csak nagy találkozásokat tartogat, idén a hazug barátokkal is szembe kell tudnia nézni. Május környékén joggal érezheti úgy, egy pár hétre szeretne bezárkózni otthonába, hogy helyére tegye a dolgokat a lelkében. Talán ekkor lenne a legjobb szabadságra menni. Ez idő alatt újabb barátokra lelhet, akikben már nem kell csalódnia. A nagy szerelem egészen júliusig várat magára, és az sem kizárt, hogy egy új főnök, kolléga személyében jelenik meg. Ez idő tájt túláradó szeretet lesz úrra önön, aminek most környezete is örül majd. Olyan elbűvölő lesz, hogy mágnesként vonzza magához az embereket és persze a nagy őt is. Az Uránusz hatására fejest ugrik az ismeretlenbe, és úgy dönt, gyorsan össze is költözik újdonsült szerelmével. Ne hallgasson másokra, csakis a szívére.
A Skorpióban megtalálja élete nagy szerelmét. A Rák mellett megismeri a boldogságot. A Bikával meg sem áll az oltárig.
Sajnos az Oroszlánnak megvan az a rossz tulajdonsága, hogy pocsékul érzi magát, ha nem ő lehet a középpontban. 2010-ben ez bizony a vesztét okozhatja: kapcsolata, amit szilárdnak hitt, akár tönkre is mehet. Nem biztos, hogy minden esetben és élethelyzetben az a jó, ha ön uralkodik mások felett. Ebből nem csak a barátainak, ismerőseinek, de egy idő után még a kollégáinak is elege lesz. Ne veszítse el a türelmét, tanuljon meg tízig számolni, és az sem lenne baj, ha idén nem kritizálni folyton mindenkit. Ha ragaszkodik ahhoz, hogy csodálják, alkalmazkodjon másokhoz, kössön kompromisszumot. A nyár nagyon sok izgalmas kalandot, flörtöt tartogat, de ezek a kapcsolatok valóban nem lesznek hosszú életűek. Arra viszont mindegyik jó lesz, hogy megtanulja, megtapasztalja, hogyan nem szeretne élni. Mikor vallja már be magának, hogy ön is vágyik egy kis babusgatásra? Augusztusban hatalmas pofont kaphat az élettől. Az év utolsó napjaiban véletlenül ön mellé csapódik valaki, akire mindig is vágyott. Ezt most ne rontsa el!
A Nyilassal hamar megtalálja a közös hangot. A Vízöntő esetében az ellentétek vonzzák egymást. Az Ikrek bájossága, hízelgő modora leveszi a lábáról.
Mindig mindent előre eltervez. Nincs ez másképpen 2010 elején sem. A párkapcsolatban élő Szüzek megfogadták, hogy türelmesebbek, kedvesebbek lesznek kedvesükkel, az egyedülállók viszont azt döntötték el, ha lasszó segítségével is, de megfogják a nagy őt. Éppen ez a baj! Mi lenne, ha végre lazábban élné a hétköznapokat?! Az élet minden napra tartogat meglepetéseket, azokra úgysem lehet eléggé felkészülni. Annyira görcsöl és izgatja, hogy önre talál-e végre a szerelem, hogy majdnem minden reggel úgy ébred, hogy eltervezi, mint mond, hogyan szólítja meg, ha meglátja őt. Ez az őrület egészen szeptemberig jellemzi majd önt, amikor is rájön, hogy sajnos e nélkül is van elég problémája. Anyagi gondok nyomasztják, és gondjaival csak év végén lesz képes megbirkózni. Még az sem kizárt, hogy a baj orvoslásának érdekében munkahelyet vált majd. A nagy ő is bekopogtat, még az év vége előtt. Az október forró és hangulatos őszi estéket ígér a Szűz jegy szülöttének. Miután mindent megbeszélnek, rájön, hogy olykor a bolhából is elefántot csinál, és belátja, hogy ez valóban rossz tulajdonság. Lehet, hogy sikerül megváltoznia valaki kedvéért? A csillagok már erről suttognak.
A Bak kívánságait mindig szívesen teljesíti. A Rák családcentrikussága tetszik önnek. A Halak mindig a kedvében jár.
Egyedülállóként köszöntötte az újévet, vagy éppen most lett vége egy évek óta tartó párkapcsolatnak? Nos, eláruljuk, hogy akkor sincs oka a búslakodásra. Ezt elsősorban annak köszönheti, hogy a Szaturnusz egész évben a Mérleg jegyében tartózkodik, vagyis nem sokáig marad magányos. A csillagok forró ölelésekről, lángoló szerelemről mesélnek. A szingli Mérleg nehezen tud majd választani, mert olyan sok hódolója akad, a párkapcsolatban élők viszont ismét fölfedezik kedvesükben azt, amiért egykor beleszerettek. Április és május inkább a munkáról szól, míg a nyár, a nyaralás és a szabadság ideje alatt a Szaturnusz segítségével megismerkedhet valakivel, akivel év végéig talán össze is köti az életét. A házasságban élő Mars élete eléggé kaotikusan alakul: hol válni szeretne, hol az egekig magasztalja választottját. A veszekedés azonban mindig édes kibéküléssel ér véget, és ezt már valahol élvezi is. Egy ismeretlen, szexi, vonzó idegen az augusztusi újholddal érkezik az életébe. Váratlan megjelenése válaszút elé állítja.
A Kos céltudatossága lenyűgözi. A Nyilas optimizmusa önre is jó hatással van. Az Oroszlánnal szinte egy húron pendülnek.
A Plútó és a Mars fenekestül felforgatja a Skorpió életét 2010-ben. Olyan változások előtt áll, melyek hónapok óta a levegőben voltak, vannak, de ön eddig nem mert lépni. Költözés, munkahelyváltás, válás – idén bármi megtörténhet. Készüljön fel a váratlan eseményekre, hogy azok ne tudják majd teljesen kiborítani. A változásra szüksége van, mert az állapotok idejétmúltak, olyan körülmények között él, dolgozik, amelyeken igenis változtatni kell. A „szakításra” már márciusban sor kerülhet, ami nagyon megviseli majd a jegy szülötteit. A Skorpió, bár a szexualitás nagyon meghatározza életét, monogám alkat, és nehezen dolgozza fel a változást. Nehezen nyílik meg az emberek előtt, és új kapcsolatot is nehezen alakít ki. Fél a visszautasítástól, és sokat gondolkodik azon is, hogy vajon partnere akkor is ilyen hevesen szereti-e majd, ha elmúlnak az évek. Novemberre minden rendeződik ön körül, és kiderül, hogy jól alakította-e idén az életét, jó döntéseket hozott-e. Az idei szilvesztert egészen biztosan nem tölti majd egyedül.
A Rák megszelídíti önt. A Bika minden elvárásnak megfelel. A Szűz szorgalmával lopja be magát a szívébe.
Váratlan eseményekre a Nyilas jegy szülöttei is számíthatnak 2010-ben. A tavasz rengeteg programot ígér, és még az sem kizárt, hogy sok Nyilas olyan vállalkozásba kezd, amely kapcsán szüksége lesz kreativitására, és szervezőkészségére. A Plútó és a Vénusz sok-sok könnyed kalandot ígér, de ezekre kár lenne alapozni. Ön is tudja, az igazi még várat magára. Persze, hogy meddig, ez részben öntől is függ. Ha most szívesebben koncentrál a munkájára, akkor az azt is jelenti, hogy most ez köti le minden gondolatát, valójában nem is izgatja a randevú kérdése. Május egy titkos kapcsolatot ígér a bátrabb Nyilas jegy szülöttének, ami először sok izgalmat tartogat, később azonban éppen azért válik terhessé, ami miatt a kezdetek-kezdetén vágyott rá. Sokan elpártolnak majd öntől e miatt a kapcsolat miatt, ön pedig úgy érzi, hogy az érzelmek lassan tönkreteszik az életét. A Mars és a Jupiter segítségével azonban az igazi, mindent elsöprő nagy szerelemre sem kell év végéig várnia: június és október között megismerkedik valakivel, akire mindig is vágyott.
Az Ikrekkel imádják a hatalmas bulikat. A Kos őszintesége önt is meglepi. A Mérleg romantikus estéket ígér.
A Bak jegy szülötte már január-februárban megtapasztalhatta a szerelem elsöprő erejét. Igaz, hogy a legtöbb Bak fél a változástól, az új dolgoktól, de ezek ellen most akkor sem tud mit tenni. És ez így is van rendjén: hagyja, hogy egy kicsit magával sodorják az események. A szingli vagy független Bakok többsége csak most ismerkedik a flörtölés fogalmával, és olyan kalandokba is belemegy, amelyekre évekkel ezelőtt gyorsan nemet mondott volna. Akire az év első hónapjaiban nem talált rá a nagy ő, annak sem kell sokáig várnia, a májusi céges bulin vagy egy születésnapi partyn felbukkan valaki, aki azonnal felkelti majd az érdeklődését. Június kegyetlen döntés elé állít majd néhány Bakot: a család vagy egy új szerelem. Az, aki a családját választja, soha nem tudja majd a szívéből és az emlékezetéből kitörölni a nagy ő utolsó pillantását. Mielőtt tehát dönt, mérlegeljen alaposan. Egy rossz házasságot fölösleges „megmenteni” azzal az indokkal, hogy ott vannak a gyerekek.
A Bika még önben is felkelti a vágyat. A Szűzzel és Skorpióval életre szóló házasságot köthet. A Rák jobb barátnak, mint élettársnak.
Február fura meglepetéseket tartogat a Vízöntő jegy szülöttének: valaki, akihez eddig csak baráti szálak fűzték, hirtelen lángra lobbantják a szívét. A bökkenő csak az, hogy az a valaki éppen párkapcsolatban él. Sebaj, márciusban gyorsan kiderül, hogy ő is csak megszokásból van kedvese mellett, régóta álmodozik már arról, hogy ön észrevegye. A párkapcsolatban élő Vízöntő egyre többször teszi fel magának a kérdést: jó-e az a kapcsolat, amiben most él.? Nos, ha valami nem stimmel, arról részben ön is tehet. Ha erre rájön, akkor ott van egy újabb kérdés: változtatni szeretne a dolgokon, vagy egészen egyszerűen csak továbblépni.? Problémáira igyekezzen egyedül megoldást találni, mert ahány embertől kér majd segítséget, annyiféle megoldással és válasszal kell szembesülnie, ez pedig teljesen összezavarja. Sok Vízöntő megfogadta az elmúlt év végén, hogy idén megszabadul a fölösleges kilóktól. Nos, a konditerem, táncterem nem csak az úszógumi leküzdésében segít, hanem abban is, hogy rátaláljon élete nagy szerelmére. Hogy azt nem lehet izzadtan és kócos hajjal? Persze, hogy lehet, sőt, abban is biztos lehet, hogy aki így vonzónak találja, azt az első igazi randevún teljesen elvarázsolja majd.
Az Oroszlán vadsága, szexi kisugárzása egy életre rabul ejti. Az Ikrekkel se veled se nélküled a kapcsolat. A Nyilassal úgy gondolják a családnál nincs fontosabb dolog az életükben.
A tartózkodó, visszahúzódó, zárkózott Halak idén használja ki, hogy a Jupiter átvonul a jegyén. Ennek köszönhetően ugyanis egy időre megszabadulhat rossz szokásaitól, önbizalomhiányától és életét egy új mederbe terelheti. A Jupiter jóvoltából eljön a hatalmas bulik ideje, és még a legmerészebb álmok is valóra válnak. Kollégái, ismerősei, barátai végre megismerik a másik arcát, aminek nagyon örülnek. Az egekig magasztalják majd a kerti partyk miatt, amelyeket idén, talán először, ön szervez. Augusztusban egyetlen bulira sem mond majd nemet, és az sem kizárt, hogy heves kalandokba keveredik. Kezdeményezzen bátran, és ne hallgasson családtagjaira, akik szerint egy ilyen okos lánynak, egy ilyen művelt fiúnak sok mindenre nemet kell tudnia mondani. Ideje lenne, hogy a sarkára álljon, és a saját életével kapcsolatban végre ön hozzon döntéseket. Mert 2010 a Halak számára bizony a nagy döntések éve lesz.
A Szűzzel gyorsan közös nevezőre jut. A Bika mellett soha nem unatkozik majd. A Bak szívét nehéz meghódítani, de ha egyszer sikerül…